**ORDENANZA FISCAL Nº 13, REGULADORA DO PREZO PÚBLICO POLA PRESTACIÓN DO SERVICIO PÚBLICO DA PISCINA MUNICIPAL**

**Artigo 1º.- Concepto**

De conformidade co previsto no artigo 117, en relación co artigo 41.b), ámbolos da Lei 39/1988, do 28 de decembro, reguladora das Facendas Locais, o concello de Tordoia establece o prezo público pola prestación do servicio público pola utilización da piscina municipal, que se rexerá pola presente ordenanza.

**Artigo 2º.- Obrigados ao pago**

Están obrigados ao pago do prezo público regulado nesta ordenanza os que se beneficien dos servicios ou actividades prestados ou realizados por este Concello, a que se refire o artigo anterior.

**Artigo 3º.- Contía**

A contía do prezo público regulado nesta ordenanza será fixada na tarifa expresada no apartado seguinte:

1) NON ABONADOS:

Prezo da entrada na piscina ………… 2,40 €

2) BONO INDIVIDUAL: mensual

a) Residentes no Concello:

Adultos ………………………… 18 €

b) Non residentes no Concello:

Nenos ata 16 anos …………… 9 €

Adultos ………………………… 30 €

Nenos ata 16 anos …………… 30 €

3) BONO FAMILIAR: (mensual e só para as persoas que estean

empadroadas no Concello de Tordoia):

a) Bono pai ou nai ……………………. 15 €

b) Cota 1º fillo/a ………………………. 9 €

c) Cota 2º fillo/a ………………………. 6 €

d) Cota 3º fillo/a ( ou máis) ………….. 0 €

A condición de abonado adquirirase tras o pagamento do prezo correspondente e a acreditación de estar empadroado no Concello de Tordoia.

4) CURSOS DE NATACIÓN: (é obrigatorio estar abonado).

Cursos en xeral ata un máximo de 2 días á semana:

a) Nenos/as ata 16 anos …………….. 6 €/mes

b) Adultos ……………………………… 12 €/mes.

5) CARNÉ XOVE:

Tódolos xoves que acrediten estar en posesión do carné xove terán un desconto do 25%.

**Artigo 4º.- Obriga do pago**

1) A obriga do pago do prezo público regulado nesta ordenanza nace dende que se presta ou realice calquera dos servicios ou actividades especificados nos artigos anteriores.

2) O pago do prezo efectuaranse no momento de entrar no recinto da piscina municipal.

**DISPOSICIÓN FINAL**

A presente ordenanza foi aprobada polo Pleno en sesión celebrada o día 24 de Xuño de 1999 e entrará en vigor o día da súa publicación no boletín oficial da provincia, permanecendo en vigor ata a súa modificación ou derrogación expresa.